El servei educatiu del Memorial Democràtic, amb la voluntat i el compromís de sensibilitzar i formar la ciutadania en general i la comunitat educativa més especialment en la matèria que li és pròpia, d'acord amb la programació de l'entitat, va fixar, entre els objectius de l'any 2017, els següents:
Per portar a terme aquests objectius, es van organitzar activitats educatives per a estudiants de secundària, cursos de formació per a professorat i presentacions del servei educatiu arreu del territori.
Paral·lelament, des del servei educatiu del Memorial Democràtic, es va impulsar la publicació del quadern pedagògic Patufet en guerra.
La il·lusió de la normalitat, una proposta didàctica per treballar la memòria de la Guerra Civil a l'aula.
Més de 1.000 persones, entre estudiants i professorat, han participat en les activitats organitzades pel servei educatiu del Memorial Democràtic.
El grup de treball Exili, Deportació i Holocaust ha estat impulsat pel Departament d'Ensenyament i el Memorial Democràtic de la Generalitat de Catalunya per promoure la transmissió i l'ensenyament a Catalunya de l'exili, la deportació i l'Holocaust, a fi de desenvolupar materials, eines i activitats formatives orientades a la comunitat educativa i establir nexes de connexió entre diferents matèries; per crear vincles entre institucions i, en general, per treballar per suplir la llacuna que existeix en aquests moments sobre aquests episodis de la història europea a l'aula.
Els seus membres, investigadors de l'àmbit universitari i docents de secundària, tenen el propòsit de formar ciutadans i ciutadanes en la defensa dels valors democràtics, en el respecte pels drets humans i en la preservació de les llibertats individuals i col·lectives.
Aquest 2017 s'ha organitzat l'acte d'homenatge a les víctimes de l'Holocaust i de prevenció de crims contra la humanitat sota el lema How can life go on?
("Com pot seguir la vida?") a la comarca de Barcelona i de l'Alt Empordà.
El Memorial Democràtic vol promoure la recerca en l'àmbit de la memòria democràtica entre els estudiants de batxillerat que preparen el seu treball de recerca.
Per aquest motiu, es van publicar les bases i la convocatòria del II Premi de Recerca en Memòria Democràtica 2015-2016.
L'objectiu és impulsar les investigacions que contribueixen al coneixement del període històric 1931-1980, així com les metodologies pròpies dels investigadors socials.
Amb l'estímul d'aquestes recerques, que fan valdre l'ampli concepte de memòria democràtica, es contribueix a la formació de ciutadans crítics, reflexius i participatius.
Es tracta de prendre consciència sobre un passat que porta al present i convida a una experiència de responsabilitat sobre el futur.
En aquesta segona convocatòria, s'hi van presentar set treballs de recerca.
El treball guanyador, Far vus? (per què?).
Viatge a les tenebres de la Xoà, ha estat presentat per Guifré Serrano Garcia.
És un documental produït sota la direcció de Ramon Riera Martínez de l'Escola Pia de Sabadell, la directora de la qual és Marta Tallant Vila.
Amb el tema de la Xoà (l'Holocaust), es tracta d'una investigació rigorosa amb una presentació diferenciadora, on la qualitat de la informació i la varietat de les entrevistes fan que el documental no perdi en cap moment el seu objectiu: conèixer més coses sobre aquests fets històrics i difondre'ls a les generacions futures.
Ha cridat l'atenció l'enfocament que li ha donat l'autor, tractant temes que no s'acostumen a estudiar al nostre entorn, com ara el maltractament que la població polonesa va patir un cop finalitzada la Segona Guerra Mundial o el tracte diferencial que va existir entre les persones jueves que tenien recursos econòmics i les que no en tenien.